Na temelju članka 48. Statuta Općine Ivanska (Službeni vjesnik, broj 01/13 i 11/13) i temeljem članka 3a. Odluke o komunalnom redu (Službeni vjesnik, broj 03/14) načelnik Općine Ivanska donosi

**O D L U K U**

**o visini najma za korištenje javne površine**

Članak 1.

Ovom Odlukom utvrđuje se visina najma za korištenje javne površine.

Članak 2.

Visina najamnine – zakupnine prema namjeni korištenja iznosi kako slijedi:

1. Za postavljanje stolova i stolica ispred objekta ugostiteljske djelatnosti m2 zauzete površine mjesečno iznosi 10,00 kuna.

2. Za postavljanje kioska prehrambene i ugostiteljske namjene i za vršenje djelatnosti poduzeća, drugih pravnih osoba i građana (zanatske radnje, proizvodne djelatnosti) m2 zauzete površine mjesečno iznosi 75,00 kuna.

3. Za postavljanje štandova, stolova i sličnih predmeta namijenjenih za prodaju trgovačke robe, knjiga, razglednica, bižuterije i sl. po m2 zauzete površine dnevno iznosi 25,00 kuna.

4. Za smještaj cirkusa, luna parkova i drugih pokretnih zabavljačkih radnji za zauzete površine iznosi dnevno po m2 35,00 kuna.

5. Korištenje javne površine radi izgradnje infrastrukture plaća se 1,00 kuna po dužnom metru dnevno.

6. Za postavljanje panoa, transparenata i plakata, oglasnih ploča, izložbenih ormarića i reklama utvrđuje se godišnja jednokratna naknada u iznosu od 800,00 kuna.

7. Naknada za pokretne trgovačke radnje iznosi 1.000,00 kuna mjesečno.

Članak 3.

Korisnik javne površine je obavezan zatražiti pismeno odobrenje za zauzimanje javne površine u kojoj se mora navesti: u koju namjenu i koje površine će se zauzeti javna površina.

Korisnik je obavezan u zahtjevu navesti i rok trajanja korištenja javne površine temeljem kojeg će se izdati rješenje, izuzev točke 1., 2., 3. i 7. ove Odluke o čemu se može sklopiti ugovor na neodređeno vrijeme.

Članak 4.

Sredstva od najamnine prihod su Općine Ivanska, a koristit će se za uređenje javnih površina.

Članak 5.

Ova Odluka stupa na snagu danom objave u "Službenom vjesniku" Općine Ivanska, te se tim stavlja van snage Odluka o izmjeni Odluke o visini najma za korištenje javne površine, Klasa:011-01/05-01/2, Urbroj:2110/02-02-05/1 od 21. rujna 2005.

Klasa: 011-01/14-01/10

Urbroj: 2110/02-02-14/1

Ivanska, 02. svibnja 2014.

NAČELNIK:

mr.sc. Josip Bartolčić, dipl.ing. v.r.